Den virksomhedstype, du ønsker at stifte, har en indflydelse på, hvor langt tid det tager at oprette dit CVR-nummer. Hvis du opretter en enkeltmandsvirksomhed, kan det tage op til to uger, før Erhvervsstyrelsen er færdig med at behandle din ansøgning. Planlægger du derimod at stifte et kapitalselskab, vil dit CVR-nummer typisk være oprettet inden for 24 timer, efter du har indsendt din registrering. Det kræver naturligvis, at din registrering er udfyldt korrekt, så den ikke bliver afvist.